ΘΕΜΑ 2
2.1 
α. Τα δικότυλα φυτά διαθέτουν μία κύρια ρίζα που αποτελεί προέκταση του βλαστού και προέρχεται από την εμβρυακή ρίζα, η επιμήκυνση και διακλάδωση της οποίας παράγει τελικά ολόκληρο το ριζικό σύστημα.
Στα μονοκότυλα φυτά εκτός από τις εμβρυακές ρίζες προκαλείται ανάπτυξη πολλών βλαστογενών ριζών από τα κατώτερα μεσογονάτια διαστήματα του βλαστού που βρίσκονται κοντά στο έδαφος. Το σύνολο αυτών των ριζών δημιουργεί το ριζικό σύστημα των μονοκότυλων.
β. Η ρίζα των δικότυλων φυτών ονομάζεται πασσαλώδης. Η ρίζα των μονοκότυλων φυτών ονομάζεται θυσανώδης.
2.2 
α. Τα άνθη που έχουν κάλυκα, στεφάνη, στήμονες (ή ανδρείο) και ύπερο (ή γυναικείο) λέγονται πλήρη.
Εάν τα άνθη δεν έχουν και τα τέσσερα μέρη λέγονται ελλιπή.
β. Πλήρη είναι π.χ. τα άνθη του καπνού, της μηδικής, του φασολιού, των τριφυλλιών κ.ά. (αρκούν δύο από τα παραδείγματα αυτά).
Ελλιπή είναι π.χ. τα άνθη των ζαχαρότευτλων ή των μικρών καρπών (βατόμουρα, φραγκοστάφυλα κ.α.) (αρκεί ένα από τα παραδείγματα αυτά).
